

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 14 / 02 / 2014

ΝΟΜΟΣ ΑΤΤΙΚΗΣ

ΔΗΜΟΣ ΑΓΙΑΣ ΠΑΡΑΣΚΕΥΗΣ Αρ. Πρωτ.: 5769

Δ/νση : Λ. Μεσογείων 415-417

T.K. 15343

Τηλ : 213 2004501

Φαξ. : 213 2004531

E-mail: [dimosagiasparaskevis@agiaparaskevi.gr](mailto:dimosagiasparaskevis@agiaparaskevi.gr)

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΕΡΓΩΝ ΥΠΟΔΟΜΗΣ

Πληροφορίες : Γ. Παπαγεωργίου

Τηλ : 2132004564

Φαξ. : 2132004513

E-mail: [a.mauromaras@agiaparaskevi.gr](mailto:a.mauromaras@agiaparaskevi.gr)

ΠΡΟΣ: κ.κ. Πρόεδρο και Μέλη Δημοτικού Συμβουλίου

ΘΕΜΑ: Λήψη απόφασης για παράταση προθεσμίας περαίωσης του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ»

Α. ΙΣΤΟΡΙΚΟ ΕΡΓΟΥ

Η μελέτη με τίτλο «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ» συντάχθηκε για την κατασκευή του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ», από τους μελετητές Δημήτριο Ζέρβα Αρχιτέκτονα Μηχανικό, Νέστορα Μαυρόπουλο Μηχανολόγο Μηχανικό και Ελένη Μεντέ γεωπόνο, ελέγχθηκε και θεωρήθηκε από τη Δ/νση Τεχνικών Υπηρεσιών του Δήμου και εγκρίθηκε με τις υπ.άρ.106/2012 και 181/2012 αποφάσεις του Δημοτικού Συμβουλίου.

Με την υπ.αρ.255/2012 απόφαση του Δημοτικού Συμβουλίου παραλείφθηκε οριστικά η ανωτέρω μελέτη.

Με την με αριθμό 142/2012 απόφαση της Οικονομικής Επιτροπής καταρτίσθηκαν οι όροι δημοπράτησης του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ» προϋπολογισμού 1.533.855,00 ΕΥΡΩ συμπεριλαμβανομένου ΦΠΑ 23%.

Με την με αριθμό 170/2012 απόφαση της Οικονομικής Επιτροπής εγκρίθηκε το αποτέλεσμα της δημοπρασίας του εν θέματι έργου και κατακυρώθηκε το αποτέλεσμά της στην ΚΟΙΝΟΠΡΑΞΙΑ ΤΕΧΝΟΤΡΟΠΟΣ ΑΤΕ - ΑΝΘΟΥΛΗΣ ΦΟΙΛΟΠ.ΓΕΩΡΓΙΟΣ και ανακηρύχτηκε μειοδότης με μέση προσφερθείσα έκπτωση 41,72 %, και με την οποία επίσης εξουσιοδοτήθηκε ο Δήμαρχος για την υπογραφή του οικείου συμφωνητικού.

Με το υπ’ αριθμ. Πρωτ. 32844/19-09-2012 έγγραφο του Δήμου Αγίας Παρασκευής, διαβιβάστηκε η ως άνω απόφαση της Οικονομικής Επιτροπής του Δήμου Αγίας Παρασκευής στην Αποκεντρωμένη Διοίκηση Αττικής.

Με την υπ’ αριθμ. 43380/38480/27-11-2012 απόφαση του Γενικού Γραμματέα της Αποκεντρωμένης Διοίκησης Αττικής, εγκρίθηκε η ως άνω απόφαση της Οικονομικής Επιτροπής.

Με την με αριθμό 4/2013 απόφαση της Οικονομικής Επιτροπής εγκρίθηκαν τα επικαιροποιημένα δικαιολογητικά και εκλήθη ο Ανάδοχος για την υπογραφή της σύμβασης.

Με το υπ’ αριθμ. πρωτ. 2360/22-01-2013 έγγραφο του Δήμου Αγίας Παρασκευής, κοινοποιήθηκαν οι υπ΄αρ.170/2012 και 4/2013 αποφάσεις της Οικονομικής Επιτροπής στον Ανάδοχο και εκλήθη ο τελευταίος να προσέλθει στο Δημοτικό κατάστημα για την υπογραφή της εργολαβικής σύμβασης.

Το έργο προβλέπεται στο Τεχνικό Πρόγραμμα σε βάρος της πίστωσης με Κ.Α. 30.7334.04 του προϋπολογισμού του Οικ. Έτους 2013.

Το έργο εκτελείται βάσει της υπ’ αριθμ. 8551/06-03-2013 σύμβασης ποσού 909.052.87€ συμπεριλαμβανομένου ΦΠΑ 23% .

Η συμβατική προθεσμία περαίωσης του έργου είναι στις 06-01-2014.

Με την υπ΄ αρ. πρωτ 996/19-07-2013 απόφαση Υπουργού Εσωτερικών , εντάχθηκε το έργο στο Επιχειρησιακό Πρόγραμμα «ΑΤΤΙΚΗ», στη ΣΑΕΠ Ε2558 με κωδικό πράξης 2012ΣΕ25580000 και κωδικό ΜIS 448826.

Με την υπ’ αρ. πρωτ. 2344/26-11-2013 εγκρίθηκε ο 1ος ΑΠΕ από τον ενδιάμεσο φορέα διαχείρισης ΕΕΤΑΑ ΑΕ.

Με την υπ’ αρ.380/2013 απόφαση του Δημοτικού Συμβουλίου εγκρίθηκε ο 1ος ΑΠΕ του εν θέματι έργου με τον οποίο το συνολικό ποσό ανέρχεται σε 899.306,07 € με ΦΠΑ .

Με την με αριθμό 395/2013 Απόφαση του Δημοτικού Συμβουλίου εγκρίθηκε παράταση προθεσμίας περαίωσης των εργασιών του έργου μέχρι την 15-02-2014.

Με το με αρ. πρωτ. 599/13-02-2014 έγγραφο ο ΕΝΔΙΑΜΕΣΟΣ ΦΟΡΕΑΣ ΔΙΑΧΕΙΡΙΣΗΣ ΕΕΤΑΑ ΑΕ συμφωνεί για νέα παράταση των εργασιών μέχρι την 21-03-2014.

Β. ΠΑΡΑΤΑΣΗ ΠΡΟΘΕΣΜΙΑΣ

Ο Ανάδοχος με το υπ. αρ. πρωτ. 5071/11-02-2014 έγγραφό του αιτείται εκ νέου παράταση για την ολοκλήρωση των συμβατικών εργασιών έως την 31-03-2014 για τους κατωτέρω λόγους :

1. 20 ημέρες για την κατασκευή συλλεκτηρίου αγωγού Φ200 στο αριστερό κατά την άνοδο τμήμα της οδού.

2. 4 ημέρες λόγω βροχοπτώσεων (25-01-2014, 26-01-2014,28-01-2014,09-02-2014)

3. 21 ημέρες για να είναι δυνατή η κατασκευή των ασφαλτοστρώσεων κατά το μήνα Μάρτιο όπου η ελάχιστη θερμοκρασία αναμένεται να είναι μεγαλύτερη από 13ο C

Μετά τα ανωτέρω η Τεχνική Υπηρεσία και σύμφωνα με το άρθρο 48 του Ν.3669/2008, κρίνει ότι οι αιτιολογημένες ημέρες παράτασης αναφέρονται ως κατωτέρω :

**ΟΥΔΕΜΙΑ** ημέρα για την κατασκευή συλλεκτηρίου αγωγού Φ200 στο αριστερό κατά την άνοδο τμήμα της οδού, διότι αυτή προβλεπόταν σαφώς εκ της μελέτης, και ούτως ή αλλιώς έχει ήδη υλοποιηθεί.

13 ημέρες λόγω βροχοπτώσεων (2-1-2014, 6-1-2014, 7-1-2014, 15-1-2014, 16-1-2014, 24-1-2014, 25-1-2014, 26-1-2014, 28-1-2014, 29-1-2014, 4-2-2014, 7-2-2014, 9-2-2014 )

21 ημέρες για να είναι δυνατή η κατασκευή των ασφαλτοστρώσεων το επόμενο χρονικό διάστημα όπου η ελάχιστη θερμοκρασία αναμένεται να είναι μεγαλύτερη από 13ο C και με περιορισμένες βροχοπτώσεις.

Παρακαλούμε για τη λήψη απόφασης για παράταση προθεσμίας περαίωσης του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ» κατά 34 ημέρες , ήτοι έως την 21-3-2014.

Συνημμένα :

1) Η με αρ.πρ.5071/11-02-2014 αίτηση παράτασης

του αναδόχου.

2) Το με αρ.πρωτ.599/13-02-2014 έγγραφο ΕΦΔ ΕΕΤΑΑ

ΜΕ ΕΝΤΟΛΗ ΔΗΜΑΡΧΟΥ

Ο ΕΝΤΕΤΑΛΜΕΝΟΣ

ΔΗΜΟΤΙΚΟΣ ΣΥΜΒΟΥΛΟΣ

ΕΠΙ ΤΩΝ ΤΕΧΝΙΚΩΝ ΘΕΜΑΤΩΝ

ΚΩΝΣΤΑΝΤΙΝΟΣ ΤΣΙΑΜΠΑΣ