ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ Αγία Παρασκευή : 18-2-2014

**ΔΗΜΟΣ ΑΓΙΑΣ ΠΑΡΑΣΚΕΥΗΣ** Αριθ. Πρωτ.: 6067

ΔΙΕΥΘΥΝΣΗ ΕΞΥΠΗΡΕΤΗΣΗΣ ΤΟΥ ΠΟΛΙΤΗ

ΚΑΙ ΔΙΟΙΚΗΤΙΚΩΝ ΥΠΗΡΕΣΙΩΝ

ΤΜΗΜΑ ΔΙΟΙΚΗΣΗΣ,ΤΟΠΙΚΗΣ ΑΝΑΠΤΥΞΗΣ

& ΑΝΘΡΩΠΙΝΟΥ ΔΥΝΑΜΙΚΟΥ

Δ/ΝΣΗ:ΜΕΣΟΓΕΙΩΝ 415-417

ΠΛΗΡ: κ. Σ. Λεβάκος

ΤΗΛ:213-2004607

**ΠΡΟΣ:**

**ΠΡΟΕΔΡΟ ΔΗΜΟΤΙΚΟΥ ΣΥΜΒΟΥΛΙΟΥ**

**ΘΕΜΑ**: **«Σύσταση Προσωρινών Προσωποπαγών Θέσεων Ιδιωτικού Δικαίου Αορίστου Χρόνου Κατ’ Εφαρμογή Δικαστικών Αποφάσεων»**

**Ε Ι Σ Η Γ Η Σ Η**

Στο **Δήμο Αγίας Παρασκευής** κοινοποιήθηκαν οι **υπ’αριθμ. 3247/13 και 3267/13** Δικαστικές Αποφάσεις του Μονομελούς Πρωτοδικείου Αθηνών με τις οποίες αναγνωρίζεται ότι οι υπάλληλοι, **Μάμαλη Αφροδίτη**, **Ευθυμία Κυπριώτη** και **Αλεξίου Στυλιανή**, αντίστοιχα **συνδέονται με το Δήμο μας με Σύμβαση Εργασίας Αορίστου Χρόνου**.

Σύμφωνα με τη **2929/21-01-2014 γνωμοδότηση της Νομικής Υπηρεσίας του Δήμου μας** **δεν πρέπει να ασκηθεί έφεση κατά των αποφάσεων**. Με την **υπ’αριθμ. 12/2014 Απόφαση** της η **Οικονομική Επιτροπή αποφάσισε τη μη άσκηση ένδικων μέσων** κατά των άνωθεν αποφάσεων.

Σύμφωνα με τις διατάξεις του άρθρου 56 του Ν.4186/2013, «*τα άτομα με αναπηρίες θεωρείται προς όλες τις συνέπειες, ότι τοποθετήθηκαν και συνεχίζουν να παρέχουν την εργασία τους δυνάμει του Ν.2643/1998, εφόσον ο εργοδότης δηλώνει ότι επιθυμεί να συνεχίσει να τους απασχολεί.*»

Κατόπιν των ανωτέρω και έχοντας υπόψη:

1. Τις διατάξεις του **αρθ.10 του Ν.3584/2007** «Κύρωση του Κώδικα κατά Στάσης Δημοτικών και Κοινοτικών Υπαλλήλων» (ΦΕΚ 143/Α΄/28-6-2007)
2. Τις διατάξεις του **αρθ. 1 του Ν.3068/2002** « Συμμόρφωση της Διοίκησης προς τις Δικαστικές Αποφάσεις» (ΦΕΚ 274/Α΄/14-11-2002)
3. Την **υπ’αριθμ. 50410/7-9-2010** Εγκύκλιο του Υπουργείου Διοικητικής Μεταρρύθμισης και Ηλεκτρονικής Διακυβέρνησης.
4. **Τις υπ’αριθμ: 3247/13 και 3267/13** **Αποφάσεις** του **Μονομελούς Πρωτοδικείου Αθηνών** που αφορούν τους **Μάμαλη Αφροδίτη, Κυπριώτη Ευθυμία και Αλεξίου Στυλιανή** αντίστοιχα, με τις οποίες αναγνωρίζεται ότι **οι ενάγοντες συνδέονται** με τον εναγόμενο Δήμο με **σύμβαση εργασίας Αορίστου Χρόνου**.
5. **Την Δ.Υ./17-2-2014 Βεβαίωση της Οικονομικής Υπηρεσίας του Δήμου μας** σύμφωνα με την οποία συγκεκριμένα για τους **Μάμαλη Αφροδίτη, Κυπριώτη Ευθυμία και Αλεξίου Στυλιανή** θα προβλεφθεί αντίστοιχη πίστωση στους παρακάτω ΚΑ του προϋπολογισμού:

**Α. Στον Κ.Α. 15.6021.01 του προϋπολογισμού οικονομικού έτους 2014 με τίτλο «Τακτικές αποδοχές υπαλλήλων αορίστου χρόνου».**

**Β. Στον Κ.Α. 15.6052.01 του προϋπολογισμού οικονομικού έτους 2014 με τίτλο «Εργοδοτικές εισφορές υπαλλήλων αορίστου χρόνου» για την κάλυψη της δαπάνης εργοδοτικών εισφορών.**

**Ε ι σ η γ ο ύ μ α σ τ ε**

τη σύσταση **τριών (3) προσωποπαγών θέσεων Ιδιωτικού Δικαίου Αορίστου Χρόνου** στις ακόλουθες ειδικότητες**: δύο (2 )ΥΕ ανειδίκευτοι υπάλληλοι, μία (1) ΠΕ Νηπιαγωγός.**

**Ο ΔΗΜΑΡΧΟΣ**

**ΖΟΡΜΠΑΣ ΒΑΣΙΛΕΙΟΣ**