

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή,21/2/2014

ΝΟΜΟΣ ΑΤΤΙΚΗΣ **Αρ. πρωτ.:-6697-**

**ΔΗΜΟΣ ΑΓΙΑΣ ΠΑΡΑΣΚΕΥΗΣ**

ΔΙΕΥΘΥΝΣΗ ΕΞΥΠ. ΠΟΛΙΤΗ &

ΔΙΟΙΚΗΤΙΚΩΝ ΥΠΗΡΕΣΙΩΝ

ΤΜΗΜΑ ΔΙΟΙΚΗΣΗΣ-ΤΟΠ. ΑΝΑΠΤΥΞΗΣ & ΠΡΟΣ:

ΑΝΘΡΩΠΙΝΟΥ ΔΥΝΑΜΙΚΟΥ Τον Πρόεδρο του

Ταχ. Δ/νση: Μεσογείων 415-417 Δημοτικού Συμβουλίου

Ταχ. Κώδ.: 153 43 Αγία Παρασκευή

Πληροφορίες: κ. Μ. Ράμμου

Τηλ.:213 2004501

Φαξ: 213 2004531

Email: dimosagiasparaskevis@agiaparaskevi.gr

**ΘΕΜΑ:** Λήψη Απόφασης για τον ορισμό μελών επιτροπής του άρθρου 7   
του Π.Δ. 270/81, του άρθρου 186 του Ν.3463/06 και του άρθρου 56 του Ν.1416/84, έτους 2014 .

1. Σύμφωνα με τις διατάξεις του άρθρου 7 του Π.Δ.270/81 περί «Καθορισμού οργάνων, της διαδικασίας και των όρων διενέργειας δημοπρασιών δι΄ εκποίησιν ή εκμίσθωσιν πραγμάτων των δήμων και κοινοτήτων», οι δημοπρασίες διεξάγονται από Επιτροπή του άρθρου 1 (σήμερα Οικονομική Επιτροπή), μετά από προηγούμενη καταμέτρηση και εκτίμηση κινητών και ακινήτων από Επιτροπή, που ορίζεται από το Δημοτικό Συμβούλιο και αποτελείται από δύο μέλη του, εκ των οποίων το ένα ορίζεται ως πρόεδρος και από ένα μηχανικό της Τεχνικής Υπηρεσίας του Δήμου, που ορίζεται από το Δήμαρχο.
2. Σύμφωνα με τις διατάξεις του άρθρου 186 του Ν.3463/06 ¨περί Εκποίησης ακινήτων» , το τίμημα των ακινήτων καθορίζεται από Επιτροπή, που συγκροτείται με Απόφαση Δημάρχου και αποτελείται από δύο δημοτικούς συμβούλους, που υποδεικνύονται από το δημοτικό συμβούλιο, εκ των οποίων ο ένας ορίζεται πρόεδρος και από έναν μηχανικό της Τεχνικής Υπηρεσίας του Δήμου, που ορίζεται από το Δήμαρχο. Με την ίδια απόφαση ορίζεται γραμματέας της Επιτροπής.
3. Σύμφωνα με τις διατάξεις του άρθρου 56 του Ν.1416/81 «περί μεταβίβασης προσκυρωτέων δημοτικών ή κοινοτικών εκτάσεων», παρ. 2, «το τίμημα των εκτάσεων που μεταβιβάζονται ορίζεται από την επιτροπή της παραγράφου 6 του άρθρου 178 του νόμου 1065/1980 με βάση την τρέχουσα αξία τους κατά τετραγωνικό μέτρο». Στην παρ.6. περιλαμβάνονται τα εξής: «Το τίμημα των ακινήτων της προηγούμενης παραγράφου, καθορίζεται από επιτροπή, που ορίζεται από το δημοτικό ή κοινοτικό συμβούλιο και αποτελείται από δύο μέλη του, από τα οποία το ένα ορίζεται πρόεδρος και από ένα μηχανικό ή υπομηχανικό της τεχνικής υπηρεσίας του δήμου ή της κοινότητας ή όπου δεν υπάρχει τέτοια υπηρεσία, από ένα μηχανικό ή υπομηχανικό της Τεχνικής Υπηρεσίες Δήμων και Κοινοτήτων (ΤΥΔΚ), που ορίζεται από το δήμαρχο ή το νομάρχη κατά περίπτωση.»

Σύμφωνα με τα ανωτέρω η επιτροπή αυτή 1.) του άρθρου 7   
του Π.Δ. 270/81, 2.) του άρθρου 186 του Ν.3463/06 και 3.) του άρθρου 56 του Ν.1416/84, είναι αρμόδια για εκποιήσεις, αγορά, μισθώσεις, εκμισθώσεις κινητών και ακινήτων πραγμάτων του Δήμου και προσκυρώσεις.

Η συγκρότηση συλλογικών οργάνων της διοίκησης και ο ορισμός των μελών τους διενεργείται με κλήρωση σύμφωνα με τις διατάξεις του άρθρου 26 του Ν. 4024/2011 «… για τη νόμιμη συγκρότηση των συλλογικών οργάνων της διοίκησης για τη διεξαγωγή δημοσίων διαγωνισμών ή την ανάθεση ή την αξιολόγηση, παρακολούθηση, παραλαβή προμηθειών, υπηρεσιών ή έργων, τα μέλη προκύπτουν μετά από διαδικασία κλήρωσης, μεταξύ όλων όσων πληρούν τις προϋποθέσεις από το νόμο να συμμετέχουν στο εν λόγω συλλογικό όργανο.»

Με το αρ. πρωτ. 6491/20-2-2014 Πρακτικό Κλήρωσης, κληρώθηκαν οι Υπάλληλοι της Τεχνικής Υπηρεσίας που ορίζονται ως μέλη της Επιτροπής και ως Γραμματιακή Υποστήρηξη ήτοι:

**Μέλη**

1) Μαρία Παπαντωνίου –ΠΕ Τοπογράφων Μηχανικών ως τακτικό μέλος και

2) Αλεξάνδρα Παλαμάρη- ΠΕ Τοπογράφων Μηχανικών ως αναπληρωματικό μέλος

**Γραμματειακή Υποστήριξη**

1. Γεωργία Τσόλκα, ΔΕ Διοικητικού ως τακτικό μέλος και
2. Ευφροσύνη Πατσού ΠΕ Διοικητικού ως αναπληρωματικό μέλος.

Παρακαλούμε να κληρωθούν δύο Δημοτικοί Σύμβουλοι σαν τακτικά μέλη με τους αναπληρωτές τους και να οριστούν ο πρόεδρος και τα μέλη της Επιτροπής.

Παρακαλούμε για τη λήψη της σχετικής Απόφασης.

Ο ΔΗΜΑΡΧΟΣ

ΒΑΣΙΛΕΙΟΣ ΖΟΡΜΠΑΣ